
1. [bookmark: _Toc233382057]SCOP
1.1. Procedura stabilește metodologia de elaborare a Raportului anual privind activitatea de audit public intern la nivelul Universității „Valahia” din Târgoviște, asigurând existența unei documentații adecvate aferente procesului de raportare anuală și contribuind la continuitatea activității în condițiile fluctuației personalului.
1.2. Procedura descrie, în mod detaliat, etapele, modul de lucru și regulile aplicabile pentru realizarea activităților de colectare, analiză și sintetizare a informațiilor necesare întocmirii Raportului anual privind activitatea de audit public intern.
1.3. Stabilește structurile și persoanele implicate în procesul de elaborare, verificare și aprobare și transmitere a Raportului anual privind activitatea de audit public intern în cadrul Universității „Valahia” din Târgoviște.
1.4. Procedura asigură existența documentației justificative necesare pentru fundamentarea informațiilor incluse în raportul anual privind activitatea de audit public intern.
1.5. Asigură continuitatea activității, inclusiv în condițiile de fluctuație a personalului.
1.6. Procedura sprijină activitatea de analiză și evaluare a activității de audit public intern și furnizează conducerii Universității „Valahia” din Târgoviște informații relevante pentru procesul decizional.

2. [bookmark: _Toc233382058]DOMENIU DE APLICARE
2.1. Procedura se aplică Compartimentului de Audit Public Intern din cadrul Universității „Valahia” din Târgoviște și reglementează modul de elaborare, verificare, aprobare și transmitere a Raportului anual privind activitatea de audit public intern.
2.2. Procedura se aplică tuturor auditorilor publici interni din cadrul compartimentului, precum și persoanelor responsabile implicate în procesul de colectare, centralizare și analiză a datelor necesare întocmirii raportului anual.
2.3. Prezenta procedură reglementează activitatea de colectare, prelucrare, analiză și sintetizare a informațiilor referitoare la activitatea de audit public intern desfășurată pe parcursul unui an calendaristic, în vederea întocmirii Raportului anual.
2.4. Procedura se aplică pentru toate tipurile de activități de audit public intern desfășurate în cadrul universității, respectiv misiuni de asigurare, misiuni de consiliere și alte activități specifice compartimentului de audit, în măsura în care acestea sunt reflectate în raportul anual.
2.5. Procedura stabilește cadrul unitar de lucru pentru elaborarea raportului anual, asigurând coerența, comparabilitatea și conformitatea informațiilor raportate cu cerințele legislației aplicabile în domeniul auditului public intern.
2.6. Procedura asigură existența documentației justificative necesare pentru fundamentarea informațiilor cuprinse în raportul anual și trasabilitatea datelor utilizate în procesul de raportare.
2.7. Procedura contribuie la asigurarea continuității activității de raportare anuală, inclusiv în condițiile modificării sau fluctuației personalului din cadrul compartimentului de audit public intern.
2.8. Raportul anual elaborat în baza prezentei proceduri este utilizat de către conducerea Universității „Valahia” din Târgoviște și de autoritățile competente, în scopul evaluării activității de audit public intern și al fundamentării deciziilor manageriale.

3. [bookmark: _Toc233382059]DOCUMENTE DE REFERINŢĂ
3.1. Reglementări internaţionale
· Standardele internaţionale de audit.
· SR EN ISO 9001:2015 Sisteme de management al calităţii - principii fundamentale şi vocabular
3.2. Legislaţie primară
· Legea nr. 672/2002 privind auditul public intern, republicată, cu modficările și completările ulterioare
3.3. Legislaţie secundară
· Ordin nr. 5509/2017 privind aprobarea Normelor metodologice privind organizarea și exercitarea activității de audit public intern la nivelul Ministerului Educației Naționale și în entitățile aflate în subordinea, coordonarea sau sub autoritatea Ministerului Educației Naționale la nivelul cărora nu există norme specifice de audit public intern, întocmite conform prevederilor Hotărârii Guvernului nr. 1086/2013.
· Ordin nr. 252/2004 pentru aprobarea Codului privind conduita etică a auditorului intern.
· Ordinul SGG nr.600/2018 privind aprobarea Codului controlului intern managerial al entităților publice;
· H.G nr. 731/2024 privind organizarea și funcționarea Ministerului Educației Naționale, Anexa nr.3 „Instituțiile de învățământ superior de stat care funcționează în coordonarea Ministerului Educației și Cercetării”, punctul 40.
3.4. Alte documente, inclusiv reglementări interne ale entităţii publice
· Regulament de organizare și funcționare al Universității „Valahia” din Târgoviște;
· Regulament de organizare și funcționare al Compartimentului Audit;
· Ghid pentru realizarea procedurilor de sistem și operaționale;
· Proceduri documentate;
· Fișe de post;
· Organigrama;
· Carta Auditului Intern a Universității Valahia din Tȃrgoviște;
· Codul privind conduita etică a auditorului intern din cadrul Universității Valahia din Tȃrgoviște.

4. [bookmark: _Toc233382060]DEFINIŢII ŞI ABREVIERI

[bookmark: _Toc233382061]4.1 	DEFINIŢII 
· Audit de regularitate  - Examinarea acțiunilor asupra efectelor financiare pe seama fondurilor publice sau a patrimoniuluui public, sub aspectul respectării ansamblului principiilor, regulilor procedurale si metodologice, care le sunt aplicabile 
· Audit de sistem   - Evaluare de profunzime a sistemelor de conducere si control intern, cu scopul de a stabili dacă acestea funcționează economic, eficace si eficient, pentru identificarea deficiențelor si formularea de recomandări pentru corectarea acestora. 
· Audit public intern - Activitate funcţional independentă şi obiectivă, de asigurare şi consiliere, concepută să adauge valoare şi să îmbunătăţească activităţile entităţii publice, contribuind la îndeplinirea obiectivelor entităţii publice printr-o abordare sistematică şi metodică, ce evaluează şi îmbunătăţeşte eficienţa şi eficacitatea managementului riscului, controlului şi proceselor de guvernanţă 
· Auditul performanței  - Examinează dacă criteriile stabilite pentru implementarea obiectivelor și sarcinilor entității publice sunt corecte pentru evaluarea rezultatelor și apreciază dacă rezultatele sunt conforme cu obictivele.   
· Carta auditului intern  - Documentul oficial care prezintă misiunea, competenţa şi responsabilităţile Compartimentului Audit Intern. 
· Chestionar de luare la cunoștință - Conține informații referitoare la contextul socio – economic de organizare și funcționare a entității/structurii auditate.  
· Chestionarul de control intern - Conține informații referitoare la activitățile de control intern instituite de management și aprecierea funcționalității acestora. 
· Dosarul permanent - Conține informații generale privind entitatea/structura auditată pentru a facilita înțelegerea activităților auditate, se actualizează anual. 
· Ediție a unei proceduri operaționale  - Forma inițială sau actualizată, dupa caz, a unei proceduri operaționale , aprobată si difuzată 
· Evaluarea inițială a controlului intern și stabilirea activităților ce urmează a fi auditate - Prezintă rezultatul evaluării inițiale a riscurilor asociate activităților/acțiunilor auditabile și identifică și analizează controalele interne implementate de entitate/structura auditată pentru gestionarea acestor riscuri în vederea identificării zonelor în care acestea nu sunt funcționale 
· Minuta şedinţei de deschidere - Consemnează aspectele discutate în cadrul şedinţei de deschidere de către personalul Compartimentului Audit cu reprezentanţii structurii auditate.
· Notificarea privind declanșarea misiunii de audit intern - Documentul prin care este înștiințată structura auditată despre : scopul, obiectivele, perioada misiunii,  perioada supusă auditării, tipul de audit, persoanele de contact, precum și despre faptul ca pe parcursul misiunii va avea loc intervenția la fața locului. 
· Obiect auditabil - Activitatea elementară a domeniului auditat, ale cărei caracteristici pot fi definite teoretic şi comparate cu realitatea practică. 
· Ordinul de serviciu  - Mandatul de intervenție aprobat de catre Rectorul Universității „Valahia” din Târgoviște , in vederea începerii  misiunii de audit public intern.   
· Procedură operaţională  - Procedura formalizată, în scris,  care descrie toți pașii ce trebuie urmați,  a metodelor de lucru stabilite si a regulilor de aplicat in vederea realizării activității, cu privire la aspectul procesual. 
· Programul intervenţiei la faţa locului - Prezintă în mod detaliat, pe fiecare obiectiv al misiunii de audit intern, acțiunile pe care auditorii interni îşi propun să le efectueze, respectiv documentarea, observarea fizică, eşantionările, chestionarele, interviurile şi testele, cu respectarea duratei programate pentru realizarea verificărilor la faţa locului. 
· Programul misiunii de audit intern - Cuprinde etapele ce urmează a fi realizate pe parcursul misiunii de audit intern și le detaliază în acțiuni, perioada în care se vor desfăşura acestea – prevăzută şi realizată, persoanele implicate precum şi locul desfăşurării acţiunii de audit intern 
· Risc - Ocazia/eventualitatea ca producerea oricărui eveniment, acțiune, situație sau comportament să aibă un impact nefavorabil asupra capacității entității/structurii auditate de a-și realiza obiectivele. 
· Stabilirea punctajului total al riscurilor și ierarhizarea acestora - Stabilește activitățile/acțiunile auditabile, identifică riscurile asociate acestora, stabilește nivelul probabilității și al impactului pentru riscurile identificate, stabilește punctajul total al riscurilor și le ierarhizează în funcție de acest punctaj. 
· Studiul preliminar - Conține informații suficiente și adecvate despre domeniul auditabil. 
· Supervizarea - Parcurgerea, analizarea şi semnarea unui document/formular, pentru a constata conţinutul şi calitatea acestuia, cât şi de a recomanda (dacă se impune) eventuale propuneri de modificări. 


[bookmark: _Toc233382062]4.2 	ABREVIERI 
	
	· CAPI
	Compartimentul Audit 

	· H.G. 
	Hotărâre de Guvern 

	· O.M.F.P. 
	Ordinul ministrului finanţelor publice 

	· PO 
	Procedură operaţională 

	· PS 
	Procedura de sistem 

	· R.O.F 
	Regulament de Organizare si Funcționare 

	· RAPI
	Raport de Audit Public Intern

	· S.G.G. 
	Secretariatul General al Guvernului 

	· SCIM 
	Sistemul de Control Intern/Managerial 

	· UCAAPI 
	Unitatea Centrală pentru Armonizarea Auditului Public Intern 




5. [bookmark: _Toc233382063]DESCRIEREA PROCEDURII

5.1. [bookmark: _Toc233382064]GENERALITĂȚI
(1) Raportul anual privind activitatea de audit public intern reprezintă documentul prin care se reflectă, în mod sintetic și unitar, activitatea desfășurată de Compartimentul Audit din cadrul Universității „Valahia” din Târgoviște pe parcursul unui an calendaristic.
(2) Raportul anual cuprinde totalitatea informațiilor relevante referitoare la activitatea de audit public intern desfășurată în perioada de raportare, inclusiv date privind planificarea activității, misiunile realizate, recomandările formulate, stadiul implementării acestora, activitățile de consiliere, precum și alte activități specifice compartimentului.
(3) Raportul anual se întocmește pe baza documentelor primare și a evidențelor existente la nivelul Compartimentului de Audit Public Intern, astfel încât informațiile prezentate să fie complete, corecte, relevante și verificabile.
(4) Raportarea anuală are rolul de a asigura o imagine de ansamblu asupra modului de organizare și desfășurare a activității de audit public intern, asupra gradului de realizare a obiectivelor stabilite și asupra contribuției auditului intern la îmbunătățirea activității universității.
(5) Elaborarea raportului anual se realizează cu respectarea cadrului normativ aplicabil auditului public intern, precum și a cerințelor metodologice comunicate de autoritatea ierarhic superioară în domeniu.

5.1.1. [bookmark: _Toc233382065]Obiectul raportării anuale
(1) Raportul anual privește activitatea desfășurată de Compartimentul Audit în anul pentru care se întocmește și are ca obiect prezentarea rezultatelor activității de audit public intern la nivelul Universității „Valahia” din Târgoviște.
(2) În cuprinsul raportului anual sunt evidențiate, după caz:
a) modul de realizare a planului anual de audit public intern;
b) misiunile de asigurare desfășurate în perioada de raportare;
c) misiunile de consiliere realizate;
d) eventualele misiuni de audit ad-hoc efectuate;
e) principalele constatări și recomandări formulate;
f) stadiul implementării recomandărilor;
g) dificultățile întâmpinate în desfășurarea activității;
h) alte informații relevante privind activitatea compartimentului.
(3) Informațiile incluse în raportul anual trebuie să reflecte fidel activitatea desfășurată, să fie fundamentate prin documente justificative și să permită evaluarea activității de audit public intern din perspectiva eficienței, eficacității și conformității.

5.1.2. Conținutul raportului annual
(1) Raportul anual privind activitatea de audit public intern cuprinde, cel puțin, următoarele informații:
a) principalele constatări, recomandări și concluzii rezultate din activitatea de audit public intern;
b) progresele înregistrate în implementarea recomandărilor;
c) iregularitățile sau posibilele prejudicii identificate în timpul misiunilor de audit public intern;
d) informații privind activitatea de pregătire profesională a auditorilor publici interni;
e) alte informații relevante privind activitatea Compartimentului Audit.
(2) Cazurile de iregularități sau posibile prejudicii identificate în cadrul misiunilor de audit public intern se includ în raportările periodice și sunt reflectate în raportul anual, în condițiile legislației aplicabile.
(3) Raportul anual include, în mod obligatoriu, informații privind stadiul implementării recomandărilor formulate în cadrul misiunilor de audit public intern.

5.1.3. [bookmark: _Toc233382066]Responsabilitatea elaborării raportului anual
(1) Elaborarea Raportului anual privind activitatea de audit public intern revine Compartimentului Audit din cadrul Universității „Valahia” din Târgoviște, prin coordonatorul acestuia.
(2) Coordonatorul Compartimentului Audit răspunde de organizarea procesului de colectare, centralizare, verificare și analiză a informațiilor necesare întocmirii raportului anual.
(3) Auditorii publici interni au obligația de a pune la dispoziția coordonatorului compartimentului toate datele, documentele și informațiile necesare elaborării raportului anual, în condițiile și la termenele stabilite.
(4) În procesul de elaborare a raportului anual pot fi solicitate, după caz, informații suplimentare de la structurile auditate sau de la alte compartimente ale universității, în măsura în care acestea sunt necesare pentru completarea și fundamentarea raportului.
(5) În situația în care, la nivelul Compartimentului Audit din cadrul Universității „Valahia” din Târgoviște, nu este desemnat un coordonator responsabil pentru elaborarea Raportului anual privind activitatea de audit public intern, responsabilitatea întocmirii acestuia revine auditorilor interni din cadrul compartimentului, care asigură elaborarea raportului în conformitate cu atribuțiile stabilite și cu normele legale aplicabile.

5.1.4. [bookmark: _Toc233382067]Verificarea, aprobarea și transmiterea raportului anual
(1) După elaborare, Raportul anual privind activitatea de audit public intern se verifică din punctul de vedere al completitudinii, coerenței și conformității informațiilor înscrise.
(2) Raportul anual se supune aprobării Rectorului Universității „Valahia” din Târgoviște, în condițiile reglementărilor aplicabile.
(3) După aprobare, coordonatorul Compartimentului Audit transmite Raportul anual privind activitatea de audit public intern Ministerului Educației, la termenul comunicat de structura de audit public intern de la nivelul ministerului, dar nu mai târziu de 30 ianuarie a anului următor celui pentru care se întocmește raportul.
(4) Un exemplar al Raportului anual privind activitatea de audit public intern se transmite Camerei de Conturi competente teritorial, până la data de 31 martie a anului următor celui pentru care a fost întocmit.
(5) Transmiterea raportului anual se realizează în forma și prin canalele stabilite de autoritățile competente, cu respectarea cerințelor privind circuitul documentelor și arhivarea acestora.

5.1.5. [bookmark: _Toc233382068]Documente utilizate pentru elaborarea raportului anual
(4) Raportul anual se întocmește pe baza documentelor și evidențelor rezultate din activitatea compartimentului, cum sunt, fără a se limita la acestea:
a) planul anual de audit public intern;
b) dosarele misiunilor de audit desfășurate;
c) rapoartele de audit public intern;
d) documentele privind monitorizarea implementării recomandărilor;
e) situațiile centralizatoare privind activitatea compartimentului;
f) alte documente justificative relevante.
(5) Documentele utilizate în procesul de elaborare a raportului anual trebuie să fie complete, actualizate, semnate, după caz, și păstrate în condiții corespunzătoare, astfel încât să permită verificarea ulterioară a informațiilor raportate.

5.1.6. [bookmark: _Toc233382069]Rolul raportului anual
(1) Raportul anual privind activitatea de audit public intern constituie instrumentul principal de prezentare și evaluare a activității Compartimentului de Audit Public Intern.
(2) Raportul anual furnizează conducerii Universității „Valahia” din Târgoviște și autorităților competente informații relevante privind modul de realizare a activității de audit public intern, contribuind la fundamentarea procesului decizional și la îmbunătățirea activităților instituționale.
(3) Totodată, raportul anual asigură trasabilitatea activității desfășurate și permite evaluarea gradului de realizare a obiectivelor auditului public intern la nivel instituțional.

5.1.7. [bookmark: _Toc233382070]Asigurarea continuității activității de raportare
(1) Procedura privind elaborarea raportului anual are rolul de a asigura caracterul unitar, coerent și continuu al procesului de raportare anuală.
(2) Aplicarea prezentei proceduri contribuie la menținerea continuității activității Compartimentului de Audit Public Intern, inclusiv în situațiile în care intervin modificări în structura personalului sau în repartizarea atribuțiilor.
(3) Prin formalizarea activităților și a responsabilităților aferente procesului de raportare anuală se asigură reducerea riscurilor privind omisiunea, întârzierea sau raportarea necorespunzătoare a informațiilor.

5.2. [bookmark: _Toc233382071]DOCUMENTE UTILIZATE
[bookmark: _Toc233382072]5.2.1. Lista documentelor utilizate
· dosarele misiunilor de audit public intern (asigurare, consiliere, ad‑hoc);
· Raportul anual al activității de audit public intern – anexa 1;
· Raportare implementare recomandări dispuse prin Raportul de Audit nr. …/…. – anexa 2;
· Situația centralizatoare privind activitatea compartimentului de audit public intern – anexa 3;
· evidențele privind activitatea de pregătire profesională a auditorilor interni;
· corespondența cu ministerul de resort și alte instituții relevante;
· alte documente justificative aferente activității desfășurate de compartimentul audit.

[bookmark: _Toc233382073]5.2.2. Proveniența, conținutul și rolul documentelor utilizate
5.2.2.1. Dosarele misiunilor de audit
Proveniența: Compartimentul Audit.
Conținutul: Documentele justificative privind desfășurarea misiunilor de audit (fișe de lucru, note, chestionare, etc.).
Rol: Asigură fundamentarea informațiilor privind activitatea desfășurată și stau la baza întocmirii Raportului anual privind activitatea de audit public intern.
5.2.2.2. Raportul anual privind activitatea de audit public intern – anexa nr. 1
Proveniența: Compartimentul Audit.
Conținutul: Sinteza activității de audit public intern desfășurate într-un an calendaristic, incluzând constatări, recomandări, concluzii și alte informații relevante.
Rol: Document oficial de raportare a activității compartimentului de audit public intern către conducerea universității și instituțiile abilitate.
5.2.2.3. Raportarea privind implementarea recomandărilor dispuse prin Raportul de Audit nr. …/…. – anexa nr. 2
Proveniența: Structura auditată, pe baza măsurilor dispuse prin raportul de audit public intern, precum și Compartimentul de Audit Public Intern, în cadrul activității de monitorizare a implementării recomandărilor.
Conținutul: Situația detaliată privind stadiul implementării recomandărilor formulate în raportul de audit, incluzând măsurile întreprinse, termenele stabilite, gradul de realizare, precum și eventualele întârzieri sau dificultăți în implementare.
Rolul: Document utilizat pentru evidențierea progreselor înregistrate în implementarea recomandărilor de audit public intern, pentru fundamentarea informațiilor incluse în Raportul anual privind activitatea de audit public intern și pentru monitorizarea eficienței activității de audit.
5.2.2.4. Situația centralizatoare privind activitatea Compartimentului Audit – anexa nr. 3
Proveniența: Compartimentul Audit.
Conținutul: Date sintetice privind activitatea desfășurată (număr misiuni, tipuri de activități, stadiul implementării recomandărilor etc.).
Rol: Facilitează analiza și sintetizarea informațiilor necesare elaborării raportului anual.
5.2.2.5. Evidențele privind activitatea de pregătire profesională a auditorilor interni
Proveniența: Compartimentul Audit.
Conținutul: Informații privind participarea auditorilor la programe de formare profesională, cursuri, seminare și alte activități de perfecționare.
Rol: Asigură raportarea nivelului de pregătire profesională și respectarea cerințelor de formare continuă.
5.2.2.6. Corespondența cu ministerul de resort și alte instituții relevante
Proveniența: Ministerul de resort și alte instituții competente / Compartimentul Audit.
Conținutul: Adrese, solicitări, instrucțiuni și comunicări oficiale privind activitatea de audit public intern și raportarea acesteia.
Rol: Asigură conformitatea raportării cu cerințele autorităților competente și fundamentarea datelor incluse în raportul anual.
5.2.2.7. Alte documente justificative aferente activității desfășurate de Compartimentul Audit
Proveniența: Compartimentul Audit și/sau alte structuri din cadrul universității.
Conținutul: Alte documente relevante pentru activitatea desfășurată (situații, analize, note interne, documente de lucru etc.).
Rol: Completează și susțin informațiile prezentate în Raportul anual privind activitatea de audit public intern.

[bookmark: _Toc233382074]5.2.3. Circuitul documentelor
(1) Activitatea de elaborare a Raportului anual privind activitatea de audit public intern se desfășoară pe baza documentelor generate în cadrul Compartimentului de Audit Public Intern, după cum urmează:
a) auditorii publici interni întocmesc și transmit documentele aferente activităților desfășurate;
b) coordonatorul Compartimentului Audit colectează, verifică și centralizează informațiile;
c) pe baza documentelor analizate se elaborează proiectul raportului anual;
d) raportul anual este supus aprobării Rectorului Universității „Valahia” din Târgoviște;
e) după aprobare, raportul anual se transmite Ministerului de Resort și altor instituții competente, potrivit prevederilor legale;
f) documentele utilizate pentru elaborarea raportului anual se arhivează la nivelul Compartimentului Audit, în vederea asigurării trasabilității și verificării ulterioare.

5.3. [bookmark: _Toc233382075]RESURSELE NECESARE

5.3.1. Resursele materiale
a) calculatoare și echipamente IT necesare desfășurării activității de audit;
b) acces la internet și la aplicațiile informatice utilizate în activitatea de audit public intern;
c) echipamente de birotică și consumabile;
d) spații adecvate pentru desfășurarea activității și arhivarea documentelor.

5.3.2. Resurse umane 
a) personalul din cadrul Compartimentului Audit din cadrul Universității „Valahia” din Târgoviște;
b) auditorii publici interni implicați în colectarea, analiza și raportarea informațiilor;
c) coordonatorul Compartimentului Audit, responsabil de elaborarea și transmiterea raportului anual;
d) după caz, personal din cadrul structurilor auditate, pentru furnizarea informațiilor necesare elaborării raportului anual.

5.3.3. Resurse financiare
(1) Resursele financiare necesare desfășurării activității de audit public intern și elaborării Raportului anual sunt cuprinse în bugetul de venituri și cheltuieli aprobat al Universității „Valahia” din Târgoviște.

5.4. [bookmark: _Toc233382076]MODUL DE LUCRU
5.4.1. Planificarea şi derularea operațiunilor și acțiunilor activității
(1) La începutul lunii ianuarie, coordonatorul Compartimentului Audit stabilește calendarul de elaborare a Raportului anual, cu următoarele termene:
a) termen pentru transmiterea informațiilor de către auditorii interni – maximum 5 zile lucrătoare;
b) termen pentru transmiterea stadiului implementării recomandărilor de către structurile auditate – maximum 3 zile lucrătoare de la solicitare;
c) termen pentru centralizarea și elaborarea proiectului raportului – maximum 10 zile lucrătoare.
(2) Coordonatorul transmite solicitări scrise către:
a) auditorii interni – pentru furnizarea documentelor aferente activității desfășurate (dosare misiuni, rapoarte, evidențe);
b) structurile auditate – pentru transmiterea situației privind implementarea recomandărilor.
(3) Auditorii interni transmit coordonatorului:
a) situațiile centralizatoare proprii (număr misiuni, recomandări);
b) evidențele privind activitatea de formare profesională.
(4) Structurile auditate transmit raportarea implementării recomandărilor (anexa nr. 2), cu indicarea stadiului fiecărei recomandări (implementată, parțial implementată sau neimplementată), explicațiile aferente eventualelor întârzieri ori neimplementări și, după caz, documentele justificative relevante.
(5) Coordonatorul verifică documentele primite prin compararea raportărilor structurilor auditate cu recomandările formulate în rapoartele de audit, verifică existența documentelor justificative, solicită clarificări în cazul identificării unor neconcordanțe și validează datele în vederea centralizării acestora.
(6) Pe baza datelor validate, coordonatorul Compartimentului Audit întocmește situațiile centralizatoare privind gradul de realizare a planului anual de audit, misiunile desfășurate (de asigurare, consiliere și ad-hoc), recomandările formulate și stadiul implementării acestora, iregularitățile sau prejudiciile identificate, precum și activitățile de pregătire profesională desfășurate în perioada de raportare.
(7) Pe baza situațiilor centralizatoare, coordonatorul Compartimentului Audit redactează proiectul Raportului anual utilizând modelul comunicat de Ministerul de Resort, include toate informațiile relevante rezultate din procesul de centralizare, realizează analiza sintetică a activității desfășurate și verifică coerența și corelarea informațiilor prezentate în cadrul raportului.
(8) Înainte de aprobare, raportul este verificat din punctul de vedere al corectitudinii datelor raportate, concordanței cu documentele suport, completării tuturor capitolelor obligatorii și respectării cerințelor de formă și conținut stabilite de Ministerul de Resort.
(9) Coordonatorul Compartimentului Audit înaintează raportul Rectorului, în format semnat, însoțit, după caz, de anexele relevante și de mențiunea „spre aprobare”.
(10) După aprobarea de către Rector, Raportul anual privind activitatea de audit public intern dobândește caracter oficial și poate fi modificat numai prin reluarea procedurii de elaborare și aprobare, după caz.
(11) Raportul aprobat se transmite către Ministerul de Resort până la data de 30 ianuarie și către Camera de Conturi până la data de 31 martie, prin canalele de comunicare stabilite de autoritățile competente.
(12) Raportul anual aprobat, anexele aferente, documentele justificative și corespondența utilizată în procesul de elaborare și transmitere se arhivează și se păstrează în condițiile și pe durata prevăzute de legislația aplicabilă și de nomenclatorul arhivistic al instituției..
(13) Pe întreaga durată a procesului de elaborare și raportare, coordonatorul Compartimentului Audit urmărește respectarea termenelor stabilite, gestionează eventualele neconformități și asigură existența și completitudinea documentelor suport necesare.
(14) În lipsa desemnării unui coordonator/șef sau funcționarea compartimentului cu un singur auditor responsabilitățile șefului/coordonatorului sunt preluate de auditorul public intern
5.4.2. Valorificarea rezultatelor activitătii
(1) Raportul anual privind activitatea de audit public intern constituie documentul de referință pentru evaluarea activității Compartimentului Audit și pentru fundamentarea măsurilor de îmbunătățire a proceselor de guvernanță, management al riscurilor și control intern managerial.
(2) Conducerea universității analizează concluziile și informațiile cuprinse în raport și dispune, după caz, măsuri pentru remedierea deficiențelor constatate și creșterea eficacității activităților auditate.
(3) Informațiile privind gradul de implementare a recomandărilor formulate în cadrul misiunilor de audit sunt utilizate pentru monitorizarea progresului structurilor auditate și pentru stabilirea priorităților viitoare de audit.
(4) Constatările, concluziile și recomandările rezultate din analiza activității de audit public intern sunt avute în vedere la elaborarea Planului anual de audit public intern pentru perioada următoare.
(5) Datele și informațiile cuprinse în raport pot fi utilizate în cadrul proceselor de evaluare internă, de raportare instituțională și de verificare efectuate de organismele competente, în condițiile legii.
(6) Compartimentul Audit urmărește valorificarea concluziilor rezultate din raportul anual și monitorizează implementarea măsurilor dispuse de conducerea universității.

6. [bookmark: _Toc233382077]RESPONSABILITĂŢI

6.1. Rectorul UVT	
a) Asigură organizarea și funcționarea auditului public intern în cadrul universității, inclusiv existența compartimentului de audit intern și independența acestuia.
b) Analizează și aprobă Raportul anual privind activitatea de audit public intern, elaborat de compartimentul de audit intern.
c) Asigură transmiterea raportului anual către entitatea ierarhic superioară și/sau către structura competentă de audit public intern, în termenele stabilite de normele legale.
d) Monitorizează modul de implementare a recomandărilor rezultate din misiunile de audit și solicită informări privind progresul măsurilor dispuse. 
e) Sprijină procesul de raportare prin asigurarea resurselor necesare compartimentului de audit intern pentru colectarea și centralizarea informațiilor necesare elaborării raportului anual.

6.2. Șeful/Coordonatorul compartimentului de audit public intern 	
a) Coordonează procesul de elaborare a Raportului anual privind activitatea de audit public intern, în conformitate cu prevederile Legii nr. 672/2002 privind auditul public intern și ale normelor metodologice aplicabile. 
b) Colectează, centralizează și verifică informațiile referitoare la activitatea desfășurată de compartimentul de audit intern pe parcursul anului de raportare. 
c) Asigură întocmirea raportului anual pe baza datelor reale și complete privind: 
· gradul de realizare a planului anual de audit; 
· misiunile de asigurare și de consiliere desfășurate; 
· recomandările formulate și implementate; 
· activitățile de monitorizare a recomandărilor; 
· resursele umane ale compartimentului; 
· activitățile de pregătire profesională; 
· evaluarea sistemului de control intern managerial și a managementului riscurilor; 
· principalele riscuri și disfuncționalități identificate. 
d) Verifică exactitatea și conformitatea informațiilor incluse în raport cu documentele justificative și cu cerințele metodologice stabilite de structurile de coordonare a auditului public intern. 
e) Analizează rezultatele activității de audit intern și formulează concluzii privind eficacitatea proceselor de guvernanță, management al riscurilor și control intern din cadrul instituției. 
f) Prezintă raportul anual spre aprobare conducătorului instituției (rectorului) și furnizează explicațiile necesare privind conținutul acestuia. 
g) Asigură transmiterea raportului anual, după aprobare, către entitatea ierarhic superioară și/sau către structura de audit public intern competentă, în termenele prevăzute de reglementările în vigoare. 
h) Păstrează documentația care stă la baza raportării și asigură disponibilitatea acesteia pentru verificări, evaluări sau misiuni de audit externe. 
i) Monitorizează respectarea termenelor de raportare și a cerințelor metodologice stabilite de Normele metodologice privind organizarea şi exercitarea activităţii de audit public intern  și de structurile de audit public intern ierarhic superioare.
	Avȃnd ȋn vederea funcționarea Compartimentului Audit cu un singur auditor intern funcția de șef/coordonator nu se exercită.

6.3. Auditorul public interni	
a) Întocmesc și actualizează documentația aferentă misiunilor de audit public intern desfășurate, în conformitate cu normele profesionale și procedurile aplicabile.
b) Furnizează șefului/coordonatorului compartimentului de audit public intern informațiile necesare elaborării raportului anual, referitoare la:
· misiunile de audit realizate;
· recomandările formulate;
· stadiul implementării recomandărilor;
· activitățile de consiliere efectuate;
· activitățile de monitorizare și urmărire a recomandărilor;
· activitățile de perfecționare profesională.
c) Asigură corectitudinea, completitudinea și actualizarea datelor raportate, pe baza documentelor și evidențelor existente.
d) Participă la centralizarea și verificarea informațiilor solicitate pentru întocmirea raportului anual.
e) Semnalează șefului/coordonatorului compartimentului de audit public intern eventualele neconcordanțe sau omisiuni identificate în datele care urmează a fi raportate.
f) Contribuie la analiza rezultatelor activității de audit intern, prin prezentarea constatărilor, concluziilor și aspectelor semnificative identificate în cadrul misiunilor efectuate.
g) Respectă termenele stabilite pentru transmiterea informațiilor și documentelor necesare elaborării raportului anual.
h) Păstrează și arhivează documentele de lucru și dovezile de audit care susțin informațiile incluse în raportul anual, conform cerințelor legale și procedurilor interne.
	În situația în care Compartimentul Audit nu are desemnat un șef/coordonator sau postul este vacant, auditorul intern desemnat ori auditorul intern care își desfășoară activitatea în cadrul unui compartiment organizat cu un singur post preia responsabilitățile aferente șefului/coordonatorului compartimentului de audit public intern privind elaborarea, verificarea, centralizarea, semnarea și transmiterea Raportului anual privind activitatea de audit public intern, în limitele competențelor stabilite prin reglementările legale și procedurile interne aplicabile.

    Structura auditată                                                                                                                                                                          Compartimentul Audit
    Nr...............                                                                                                                                                                                    Nr.............

Raportare implementare recomandări dispuse prin Raportul de Audit nr. …/….
La data de 31 decembrie................


	[bookmark: _Hlk233296999]Nr. 
crt.
	Planul de acțiune
	Calendarul privind îndeplinirea acestuia

	Implementat
(I)
	Parțial implementat
(PI)*
	Neimplementat
( NI)*
	Obs.

	
	Recomandări
	Măsuri pentru implementarea recomandărilor
	Termen pentru ducerea la îndeplinire a măsurilor
	Responsabil pentru ducerea la îndeplinire a măsurilor
	ȋn termenul stabilit
	după termenul stabilit
	pentru care termenul de implementare nu a fost depășit
	cu termenul de implemetare depășit
	pentru care termenul de implementare nu a fost depășit
	cu termenul de implemetare depășit
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	





    Șef/ Coordonator structura auditată ,                                                                                                                                                                Întocmit,
           Nume și prenume                                                                                                                                                                              Nume și prenume, funcția
           Semnătura                                                                                                                                                                                         Semnătura


*pentru măsurile PARȚIAL IMPLEMENTATE, NEIMPLEMENTATE – cu termen de implementare depășit, se vor detalia cauzele neimplementării. distinct față de prezenta anexă

rectorat@valahia.ro, www.valahia.ro 



Compartimentul Audit
Nr. 

Situația centralizatoare privind activitatea compartimentului de audit public intern

	Nr. 
crt.
	Planul de acțiune
	Calendarul privind îndeplinirea acestuia

	Implementat
(I)
	Parțial implementat
(PI)*
	Neimplementat
( NI)*
	Obs.

	
	Structura Auditată 
	Domeniul


	Recomandări
	Termen pentru ducerea la îndeplinire a măsurilor
	Responsabil pentru ducerea la îndeplinire a măsurilor
	ȋn termenul stabilit
	după termenul stabilit
	pentru care termenul de implementare nu a fost depășit
	cu termenul de implemetare depășit
	pentru care termenul de implementare nu a fost depășit
	cu termenul de implemetare depășit
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	



                                                                                                                                                                                                  





	

	Domeniul
	total
	misiuni asigurare
	misiuni ad-hoc
	misiuni de consiliere

	Bugetar 
	0
	0
	0
	0

	Financiar-contabil
	0
	0
	0
	0

	Achiziţiilor publice
	0
	0
	0
	0

	Resurse umane
	0
	0
	0
	0

	Tehnologia informației  
	0
	0
	0
	0

	Juridic
	0
	0
	0
	0

	Fonduri comunitare
	0
	0
	0
	0

	Funcţiile specifice entităţii
	0
	0
	0
	0

	SCM/SCIM
	0
	0
	0
	0

	Alte domenii
	0
	0
	0
	0

	TOTAL
	0
	0
	0
	0



 Întocmit, 

       Anexa 4

Diagrama de proces

Auditor public intern
Centralizează  rapoartele de implementare
Structura auditată
Raportare implementare recomandări dispuse prin Raportul de Audit nr. …/…. 

Coordonatorul/șeful CAPI
Adresa structuri auditate
Raportare implementare recomandări dispuse prin Raportul de Audit nr. …/…. 















	3 zile	
	
	



	5 zileRector
Aprobă 
Raportul anual al activității de audit public intern


Coordonatorul/șeful CAPI
[bookmark: _Hlk233379003]Situația centralizatoare privind activitatea compartimentului de audit public intern Raportul anual al activității de audit public intern












Raportul anual al activității de audit public intern

